【戰況R8】上周三4隻跑P 巫偉傑呢隻終於補鑊！
2024年05月22日 23:09
東網電視
更多新聞短片
第8場三班谷1650米，今晚場地利放，12檔馬「赤兔猴王」早段搶欄，頭兩段佢放得快，到彎位撳慢回一回氣，直路佢又再次拉開距離，諗住帶到喇，但拉士外欄有隻馬唔放過佢，就係巫廐嘅「浪漫老撾」，阿Mo已經成個月冇馬贏，上周三谷草更有4隻跑P，真係好失運，到今晚呢匹巫廐馬拉士狂追，終點前畀佢趕過「赤兔猴王」，至於跑第3、4名則是內欄攝上的「大學生」及「瑰麗人生」。
贏到第15W嘅巫偉傑，話「浪漫老撾」上場作戰場地狀況唔太理想都跑近，證明馬匹狀態復甦，不過隻馬之前贏完馬之後成日都抽外檔走三疊影響發揮，較早前曾增程至1800米，路程都係嫌長，谷草一哩可謂最佳路程，而「浪漫老撾」現時評分重返有利水平，贏馬唔算太驚喜，多謝馬主支持。
第8場賽果：6-1-3-4
二重彩賽果：6-1(最後賠率44)